Main Offender (Keith Richardsin albumi)

**Main Offender** on Keith Richardsin, The Rolling Stones -yhtyeen kitaristin toinen sooloalbumi, joka julkaistiin 19. lokakuuta 1992 Virgin Recordsin kautta. Se seurasi neljä vuotta aiemmin ilmestynyttä *[[Talk Is Cheap]]* -debyyttiä ja vahvisti Richardsin asemaa itsenäisenä muusikkona Rolling Stonesin ulkopuolella. Albumilla häntä säestää yhtye The X-pensive Winos.

Albumilta julkaistiin vuonna 1992 singlenä kappale "Wicked As It Seems" ja siitä julkaistiin myös musiikkivideo. Vuonna 2020 albumi julkaistiin uudestaan ja silloin julkaistiin single ja musiikkivideo kappaleesta "Hate it When You Leave"

## Tausta
Keith Richards teki jälleen yhteistyötä *Talk Is Cheap* -levyltä tutun tuottajan, rumpali Steve Jordanin kanssa ja lisäsi mukaan kitaristi Waddy Wachtelin tuottajana. Levytysten aikana Richards työskenteli jälleen luottomuusikoidensa kanssa, jotka tunnettiin nimellä The X-Pensive Winos. Rolling Stones -kitaristin mukaan *Main Offender* olisi kuulostanut täysin erilaiselta ja saanut toisenlaisen identiteetin, ellei hän olisi ennen äänityksiä ottanut Winos-yhtyettä mukaansa kiertueelle.  

*Talk Is Cheap* -levyä varten Keith Richards oli kirjoittanut kaikki kappaleet valmiiksi ennen studioon menoa, mutta tällä kertaa studioon mentiin lähes tyhjin käsin. Richardsin mukaan hänellä ei ollut tarpeeksi uusia kappaleita, joten hän luotti musiikin syntyvän studiossa improvisaation ja jammailun avulla. Sen takia hän jakoi kappaleiden sävellys ja sanoitus krediittejä yhdessä rumpali Steve Jordanin, kitaristi Waddy Wachtelin ja basisti Charley Draytonin kanssa. Hän kuvaili albumia ennenkaikkea The X-Pensive Winos -yhtyeen bändilevyksi, vaikka se julkaistiin Keith Richards nimellä. Tiedotteessaan Richards muisteli: *"Tämä on toinen kierros, ja Winos on tavallaan kehittymässä – ja jos vain pystyn pitämään nuo tyypit yhdessä mahdollisimman pitkään, se on yksi maailman parhaista bändeistä. Se on todella kiehtova yhtye, ja sen potentiaali on vasta alkamassa paljastua."* 

Sessioita pidettiin Kaliforniassa ja New Yorkissa maaliskuusta syyskuuhun 1992, ja niitä seurasi kiertue Argentiinassa ja Euroopassa loppuvuonna 1992 sekä Pohjois-Amerikassa alkuvuonna 1993. *Main Offender* julkaistiin lokakuussa 1992, ja se sai pääosin myönteiset arvostelut. Kuitenkin se ei yltänyt *Talk Is Cheap* -levyn kaupalliseen menestykseen, sijoittuen Iso-Britannian listalla sijalle 45 ja Yhdysvalloissa sijalle 99. *Main Offender* -kiertueen jälkeen Richards keskittyi jälleen yksinomaan Rolling Stonesin kanssa työskentelyyn, eikä julkaissut seuraavaa sooloalbumiaan, *[[Crosseyed Heart|Crosseyed Heartia]]*, ennen vuotta 2015.

## Kappaleet

# 999 (Keith Richards, Steve Jordan, Waddy Wachtel) – 5:50
# Wicked as It Seems (Richards, Jordan, Charley Drayton) – 4:45
# Eileen (Richard, Jordan) – 4:29
# Words of Wonder (Richards, Jordan, Waddy Wachtel) – 6:35
# Yap Yap (Richards, Jordan, Wachtel) – 4:43
# Bodytalks (Richards, Jordan, Drayton, Sarah Dash) – 5:20
# Hate It When You Leave (Richards, Jordan, Wachtel) – 4:59
# Runnin' Too Deep (Richards, Jordan) – 3:20
# Will but You Won’t (Richards, Jordan) – 5:05
# Demon (Richards, Jordan) – 4:45

## Muusikot

### The X-Pensive Winos

* Keith Richards – Laulu, kitara
* Steve Jordan – Rummut, Lyömäsoittimet
* Bobby Keys – Saksofoni
* Ivan Neville – Koskettimet
* Waddy Wachtel – Kitara
* Charley Drayton – Basso

### Vierailevat muusikot

* Jack Bashkow – puupuhaltimet (7)
* Crispin Cioe – puupuhaltimet (7)
* Arno Hecht – puupuhaltimet (7)
* Sarah Dash – taustalaulu (1, 6)
* Bernard Fowler – taustalaulu (2, 4–10)
* Babi Floyd – taustalaulu (2, 4–8, 10), laulu (9)

## Lähteet